Quan cayó l'Imperio Román d'Occident a población romanizada de Dalmacia creyó un estau román efimero, que remató ser administrau dende Costantinoble. A provincia romana de Dalmatia s'estendillaba dende a mar Hadriana dica os ríos Drava y Danubio. En 567 os avaros heban conquiesto o reino d'os Chepidos y s'heban moviu, chunto con os eslavos sozmesos a ellos, ta Panonia. Os conflictos entre avaros y l'Imperio Román d'Orient amaneixioron immediatament. Entre 605 y 615 os avaros y os suyos vasallos eslavos atacoron a peninsula d'os Balcans, os establimientos romans de l'interior de Dalmacia cayoron debant d'os invasors y fuoron eliminaus. Dimpués d'as incursions d'avaros y eslavos a sociedat romana de Dalmatia y o Illiricum quedó desconchuntada en tierras de l'interior, quedando restinchida a islas y ciudatz costeras.